Robert Pferdmenges ble på 1930-tallet kjent med den senere tyske kansleren Konrad Adenauer, som han samarbeidet nært med også etter andre verdenskrig. Pferdmenges var blant annet sterkt delaktig i etableringen av Kull- og stålunionen. Som rådgiver for Adenauer deltok han ofte under møtene i regjeringen. På tross av at han ikke hadde noe politisk verv utenom medlemskapet i Forbundsdagen, ble han i 1950-årene regnet som en av de mest innflytelsesrike personer i Tyskland. Innenfor industri- og finanspolitikk stolte Adenauer på sin gode venn Pferdmenges.